kardosdrur/scandi-wiki huggingface dataset:
Rocka Rolla

Rocka Rolla er det britiske heavy metal-band Judas Priests debutalbum, som blev udgivet i 1974 gennem Gull Records. Det blev produceret af Rodger Bain, der var blevet kendt efter at have været producer for Black Sabbaths tre første albums.

Ifølge Judas Priest var der tekniske problemer i studiet, hvilket skyldtes den dårlige lydkvalitet gennem hele albummet. Ifølge bandet havde produceren Rodger Bain også for stor indflydelse på albummets produktion, da han blandt andet undlod flere af de senere klassikere som "Genocide" og "The Ripper." Disse sange var derfor indkluderet på det efterfølgende album.
  
Mange af nummerene var skrevet, før Rob Halford sluttede sig til bandet. Sporet "Caviar and Meths" var oprindeligt en 14 minutter lang episk sang skrevet af Halfords forgænger, Al Atkins, men på grund af tidsrestriktion indspillede de kun sangens indledning på albummet. En længere version af "Caviar and Meths" dukkede op på den tidligere vokalist Al Atkins album, Victim of Changes fra 1998. Dog ikke lige så lang som den originale sang. Albummet indeholdt også covernumre af Judas Priest sangene "Winter" og "Never Satisfied."

Rocka Rolla blev genudgivet i 1987 med et andet omslag. Efter forlydende var bandet ikke glad for det originale albumsdesign og logo, da det ikke mindede om deres fremtræden som et heavy metal band. Der gik også rygter om, at Coca Cola truede Judas Priest med en retssag, navnlig fordi albumsomslaget mindede for meget om deres logo, og Coca Cola ikke ønskede at blive sammenlignet med et heavy metal-band.

Spor 
Alle sangene er skrevet af Rob Halford og K.K. Downing, medmindre andet er noteret.

 "One for the Road" – 4:34
 "Rocka Rolla" (Halford, Downing, Glenn Tipton) – 3:05
 "Winter" (Al Atkins, Downing, Ian Hill) – 1:42
 "Deep Freeze" (Downing) – 1:21
 "Winter Retreat" – 3:28
 "Cheater" – 2:59
 "Never Satisfied" (Atkins, Downing) – 4:50
 "Run of the Mill" (Halford, Downing, Tipton) – 8:34
 "Dying to Meet You" – 6:23
 "Caviar and Meths" (Atkins, Downing, Hill) – 2:02

Bonusspor på kvalitetsforbedret udgave fra 1987 
 "Diamonds & Rust" (Joan Baez) – 3:12

Musikere 
 Rob Halford – Vokal, harmonika
 K.K. Downing – Guitar
 Glenn Tipton – Guitar, synthesizer, bagvokal
 Ian Hill – Bas
 John Hinch: Trommer

Referencer

Eksterne henvisninger 
 Rocka Rolla på Judas Priest infosider 
 

Debutalbum fra 1974
Judas Priest-album
Terapiassistentskole

Terapiassistentskole er en ældre afskaffet betegnelse, der dækkede over en uddannelsesinstitution for følgende terapeutiske faggrupper:
 Ergoterapeuter
 Fysioterapeuter
Terapiassistentskolerne uddannede terapiassistenter (dvs. fysioterapeuter og ergoterapeuter) i henhold til Terapiassistentloven, som var gældende indtil 1. januar 2007.

I dag betegnes terapiassistentskoler som ergoterapeutskoler og fysioterapeutskoler og har status af professionshøjskoler (University College).

Eksterne kilder, links og henvisninger 
 Bekendtgørelse af 30. august 1991 af lov om terapiassistenter (gældende indtil 1. januar 2007)
 Bekendtgørelse af 22. maj 2006 af lov om autorisation af sundhedspersoner m.m., § 58 og § 59 (gældende siden 1. januar 2007)

Sundhedsvæsen i Danmark
Uddannelsesinstitutioner i Danmark
Arnbjerg

Arnbjerg Parken er en folkepark i centrum af Varde. Det kaldes Skansen i Varde, fordi "Her opkastede Wallensteins soldater en skanse i 1627", som der står på en mindesten.

Her ligger i dag Varde Friluftsscene, der er et amfiteater med siddeskråninger. Her afholdes hver år Varde Sommerspil med deltagere fra 7-kanten samt Open Air Varde med musik af kendte kunstnere. Arnbjerg Pavillonen var i mange år et samlingssted for alle i området. Der var en hal til dans og gymnastikopvisning. Arnbjerg Pavillonen er nu hotel. I Arnbjerg lå også Arnbjerghallen, der nu er nedrevet. Den blev bygget midten af 1950'erne under parolen "Det hele for en hal". Nu er der ejerlejligheder.

I 1950'erne stod springvandet Svanen og Frøen i parken, men er senere blevet placeret ved ældreboligerne i Svaneparken. 2. verdenskrig kostede menneskeliv i Varde, og til ære for de døde, blev der plantet en mindelund i den østlige ende af anlægget. Blandt de kendte fra Varde var Knud Nordentoft og Jørgen Bech Simony.
 
I Arnbjerg Parken ligger desuden Minibyen i Varde.

Eksterne henvisninger 
 Arnbjerg gennem tiderne
 Open Air Varde

Varde
Folkeparker i Danmark
Mastodon

Mastodon kan have flere betydninger:

 Mastodont – et forhistorisk elefantlignende pattedyr.
 Mastodon (band) – et heavy metal band.
 Mastodon (software) – et socialt netværk og mikro-blogging-værktøj.
Radolfzeller Aach

Radolfzeller Aach  er en flod i  den tyske delstat Baden-Württemberg, og en af Rhinens bifloder via Bodensøen med en længde på 32 km. Den har sit udspring fra Aachtopf ved Aach, som er den største karstkilde i Tyskland. Floden løber gennem Radolfzell og Singen, og munder ud i Bodensøen mellem Radolfzell og Moos. 

Rhinens bifloder
Floder i Baden-Württemberg
Bodensøen
Wutach

Wutach er en flod i  den tyske delstat Baden-Württemberg, og en af Rhinens bifloder med en længde på 90 km. Den  har sit udspring i Schwarzwald nær toppen af Feldberg som Seebach; Herfra løber den mod nordøst, og ud i Titisee, og de øvre dele efter Titisee kaldes Gutach. Videre løber den nær Blumberg hvor den drejer mod sydvest. Floden munder ud i Rhinen ved Waldshut-Tiengen.

Henvisninger 

Rhinens bifloder
Floder i Baden-Württemberg
Emmaboda kommun

Emmaboda kommun er en kommune i Kalmar län i Sverige.

Kommunen grænser op til kommunerne Nybro, Kalmar og Torsås i Kalmar län, til Karlskrona og Ronneby i Blekinge län, samt til Tingsryd og Lessebo i Kronobergs län.  Kommunen ligger omtrent lige langt fra residensbyen Kalmar, Karlskrona i Blekinge län og Växjö i Kronobergs län, og har jernbaneforbindelser til dem alle tre.  En af Teracoms tv-sendere befinder sig i kommunen.

Emmaboda kommune er en del af Glasriget, hvor man har fremstillet glasvarer siden i hvert fald 1700-tallet, og solgt varerne i resten af Sverige.  De største glasværker i Emmaboda kommune var Johansfors, Åfors og Boda, der alle siden 1990 har været en del af koncernen Orrefors Kosta Boda.

Andre vigtige industrier i kommunen er jern- og træindustri.  Den største arbejdsgiver er pumpefabrikanten ITT Flygt, med omkring 1.100 ansatte.

Historie
Kommunen består af det område, som før 1863 omfattede de tre sogne Algutsboda, Långasjö og Vissefjärda.  Den første inddelingsændring fandt sted i 1930, hvor en del af Vissefjärda blev skildt ud for at danne köpingen Emmaboda.  Ved kommunalreformen i 1952 blev Långasjö slået sammen med Älmeboda til storkommunen Älmeboda. Emmaboda köping samt landkommunerne Algutsboda og Vissefjärda forblev uændrede indtil 1969, hvor de blev slået sammen.  I 1971 blev Långasjö församling (sogn) skilt ud fra Älmeboda, og blev sammen med köpingen Emmaboda til den nuværende Emmaboda kommune.

Byområder 
Der er seks byområder i Emmaboda kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kalmar län
Hultsfreds kommun

Hultsfreds kommun er en kommune i Kalmar län i Sverige.

Siden 1986 har kommunen været kendt som skueplads for den største musikfestival i Sverige, Hultsfredsfestivalen, med omkring 30.000 besøgende om året.

Næsten alle bebyggelser i kommunen ligger ved jernbanen.  Ud over Hultsfred i den nordlige del af kommunen, er der byerne Virserum i sydvest og andre endnu mindre bebyggelser så som Lönneberga, Silverdalen og Målilla.  Over de sidste ti år er befolkningstallet i kommunen faldet med omkring 2.000 personer, da mange er flyttet til større byer.

En stor del af kommunens areal er dækket af skove, som størstedelen af Småland, med nogle få, spredte landbrugsarealer.

Historie 
Den første kommune med navnet Hultsfred var en köping, som i 1927 blev skildt ud fra Vena landkommune.  Ved  kommunalreformen i 1952 blev der dannet en række storkommuner: Målilla (de tidligere kommuner Gårdveda og Målilla), Mörlunda (Mörlunda og Tveta) og Virserum (Järeda og Virserum).  Lönneberga, Vena og Hultsfreds köping forblev uændrede.  Virserum blev omdannet til köping i 1956.

I 1969 fandt første etape sted i den næste kommunalreform, hvor to kommuner i kommunalsamarbejdet, Lönneberga og Målilla, blev slået sammen med Hultsfred.  Hultsfreds kommune blev dannet i 1971, hvor köpingen blev slået sammn med Mörlunda, Vena og Virserum.

Byområder 
Der er otte byområder i Hultsfreds kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kalmar län
Högsby kommun

Högsby kommun er en kommune i Kalmar län i Sverige.

Historie 
I 1889 blev Högsby kommune delt, da Fågelfors blev skildt ud som en separat kommune. Ved kommunalreformen i 1952 blev Fågelfors og Högsby genforenet, og dannede sammen med Långemåla storkommunen Högsby. I 1969 kom Fagerhult til.

Byområder 
Der er otte byområder i Högsby kommun.
 
I tabellen vises byområderne i størrelsesorden pr. 31. december 2005. Hovedbyen er markeret med fed skrift.

Kommuner i Kalmar län
Bullet for My Valentine

Bullet for My Valentine er et metalcore-band som blev dannet i 1997 i Bridgend, Sydwales, under navnet Jeff Killed John, som spillede coverversioner af musik af Metallica og Nirvana. Økonomiske problemer sørgede for en ændring i musikken og bandets navn. De ændrede navnet til Bullet for My Valentine i 2003 og blev tilbudt en pladekontrakt af Roadrunner Records. De afslog dog dette tilbud og fik i stedet senere en kontrakt på fem album med Sony BMG.

Bullet for My Valentines debutalbum The Poison blev udgivet i oktober 2005 i Storbritannien og i februar 2006 i USA, hvor den endte på plads nummer 128 på Billboard 200 og Top Heatseekers listen som nummer 1. For at støtte albummet optrådte bandet på Download Festival og på Rob Zombies turné i USA, som de blev smidt af, på grund af en kommentar vokalisten Matthew Tuck havde lagt på bandets hjemmeside. Bullet for My Valentines andet album Scream Aim Fire blev udgivet i januar 2008.

Medlemmer

Nuværende medlemmer 
 Matthew "Matt" Tuck – Vokal, guitar (1998–I dag)
 Michael "Padge" Paget – Guitar, kor (1998–I dag)
Jamie Mathias – Bas, kor (2015–I dag)
 Jason Bowld – Trommer  (2017–I dag; touring Medlem  2016–2017)

Tidligere medlemmer 
 Nick Crandle – Bas (1998–2003)
Jason "Jay" James – Bas, kor (2003–2015)
Michael "Moose" Thomas – Trommer (1998–2016)

Diskografi

Studiealbums 
 2005: The Poison
 2008: Scream Aim Fire
 2010: Fever
 2013: Temper Temper
2015: Venom
2018: Gravity

Ep'er 
 2002: You/Play with Me
 2004: Bullet for My Valentine
 2005: Hand of Blood
 2006: All These Things I Hate (Revolve Around Me)
 2006: Hand of Blood EP: Live at Brixton

Eksterne henvisninger 

 
 
 

Musikgrupper fra USA
Har spillet på Roskilde Festival
Mönsterås kommun

Mönsterås kommun er en kommune i Kalmar län i Sverige.  Kommunen ligger i det østlige Småland, ved Kalmarsund.

Historie 
Mönsterås var en af de få oprindelige svenske köpinger (otte i hele landet), der blev dannet som selvstændige kommuner da kommunalforordningen af 1862 trådte i kraft.  Der var desuden en landkommune af samme navn.

I forbindelse med kommunalreformen i 1952 blev landkommunen Mönsterås slået sammen med köpingen.  Fliseryds landkommune og Ålems landkommune, forblev ved den lejlighed uforandrede.  I 1971 blev köpingen og de to landkommuner til tre ensartede kommuner.  Først i 1974 blev de slået sammen som Mönsterås kommun.

Byområder 
Der er fem byområder i Mönsterås kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kalmar län
Tønde kul

En kultønde er et gammelt dansk rummål, der er 176 potter, og svarer til 170 liter.

Se også 
Danske måleenheder

Gamle danske enheder
Tønde tjære

En tjæretønde er gammel dansk rummål, der er 120 potter, og svarer til 115,9 liter.

Henvisniner

Se også 
 Danske enheder

Gamle danske enheder
Rumfangsenheder
Murg (Sydschwarzwald)

Murg  er en flod i  den tyske delstat Baden-Württemberg, og en af Rhinens bifloder med en længde på  21 km. Den  har sit udspring syd for Wehrhalden i Herrischried og munder ud i Rhinen ved Murg.

Rhinens bifloder
Floder i Baden-Württemberg
Viertel

En viertel er et gammelt dansk rummål for vin, der er 8 potter og svarer til 7,73 liter.

Se også 
Danske måleenheder

Gamle danske enheder
Nybro kommun

Nybro kommun er en kommune i Kalmar län i Sverige.  Kommunen grænser op til kommunerne Emmaboda, Kalmar, Mönsterås og Högsby i Kalmar län, samt Lessebo og Uppvidinge i Kronobergs län.

Kommune og dens nabokommuner er kendt for deres mange glasværker. I Nybro kommune lå blandt andre Orrefors glasbruk, der siden 1990 er indgået i Orrefors Kosta Boda. Siden 2013 er produktionen af Orrefors glas flyttet til Kosta glasbruk.

Historie 
Den oprindelige Nybro var en köping i Madesjö kommune, som i 1879 blev udskilt og dannede sin egen köpingkommune.  I 1897 blev Örsjö landkommune skilt ud fra Madesjö kommune.  I 1932 blev Nybro köping en by.

Ved kommunalreformen i 1952 blev storkommunerne Alsterbro landkommune (de tidligere kommuner Bäckebo og Kråksmåla), Hälleberga landkommune (fra Hälleberga, da i Kronobergs län), Ljungbyholms landekommune (Ljungby og Sankt Sigfrid), Mortorps landkommune (Karlslunda, Mortorp og Oskar), Madesjö landkommune (Kristvalla, Madesjö og Örsjö).

Sammenlægningerne af enhederne i kommunalsamarbejdet Nybro blev gennemført allerede i 1969, hvor Alsterbro, Hälleberga og Madesjö samt Oskars församling (sogn) fra Mortorps kommune og Sankt Sigfrids församling fra Ljungbyholms kommune blev forenet med Nybro by.  Den udvidede by blev i 1971 omdannet til Nybro kommune, hvor der blev indført ensartede kommunetyper i Sverige.

Byområder 
Der er ni byområder i Nybro kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kalmar län
Elisabeth Boisen

Ane Elisabeth Susette Boisen (21. april 1850 – 7. juli 1919) var en dansk lærer og komponist af sange.

Elisabeth Boisen var barnebarn af N.F.S. Grundtvig, og hendes far, Peter Outzen Boisen, var fra 1851 bestyrer af Dronning Caroline Amalies Asylskole, som Grundtvig var direktør for. Fra 1854 fungerede faderen tillige som Grundtvigs kapellan i Vartov Kirke. Familien boede på skolen og Elisabet Boisen stod sin morfar meget nær. Fra 1868-1886 underviste hun selv på denne skole.

Fra barndommen spillede Elisabet Boisen meget klaver og gik en årrække til undervisning hos komponisten Emil Horneman. Hun begyndte at komponere i 30-års alderen og udgav 30 hefter med sange i perioden 1893-1918. Den overvejende del af teksterne var skrevet af Ingeborg Kristiane Rosenørn-Teilmann, stamhusbesidderen til godset Nørholm ved Varde, som hun delte hjem med fra 1887-1919.

Musikken 
Kompositionerne er karakteriseret af en forholdsvis tilbageholdt melodik uden den store udvikling. Klaversatsen er stram og enkel, og tonesproget konservativt og harmonisk.

 18 Romancer og Sange med Pianoforte (1893)
 Fra Lunden (1901)
 Raadhusklokkernes Sang (1904)
 Mindet (Til "Dronning Caroline Amalies Asylskoles Minde" ved Foreningens 25 aars Jubilæum – 1906)
 Tre Sange (1913)
 Sommerdag (1914)
 Fred paa Jorden (Peace on Earth)
 Naar det er mørkt
 Fire Folkeviser
 Jul i Lunden
 Efter Sejren
 Til Havs!
 Serenaden af J. L. Runeberg
 Fremad!
 Frem over Hede!
 Tre Folkeviser
 Hjælp mig min Gud og Herre
 Søde Gud, Din Engleskare
 Kirkeklokkerne
 To Romancer med Piano-Akkompagnement
 Ak, I Snefnug!
 I Lunden er der Fuglesang
 To Romancer
 Tre religiøse Sange
 Bedeslagene / Text af I. K. Rosenørn

Boisen udgav også et mindre antal vuggeviser og børnesange bl.a.

 Maanen gaar aldrig i Seng (1908)
 Lille Erik (1918)
 Englevagt (vuggesang)
 En liden Vuggevise
 Vuggesang til lille Solstråle

Kilder m.m. 
 Dansk kvindebiografisk Leksikon 
 Om Københavns rådhusklokker
 Laura Kieler: Grundtvigs datterdatter Elisabeth Boisen (1921)
 Elisabeth Boisen: Kort Udtog af Verdenshistorien samt en lidt udførligere Fremstilling af Nordens Historie (1890)

Komponister fra Danmark
Danskere i 1800-tallet
Danskere i 1900-tallet
Elisabeth
Personer i Dansk Kvindebiografisk Leksikon
Oskarshamns kommun

Oskarshamns kommun er en kommune i Kalmar län i Sverige.  Kommunen ligger i det østlige Småland, ved Kalmarsund.  Vejene Riksväg 23 og E22 løber gennem kommunen.  Desuden er der omfattende færgetrafik til Visby på Gotland.  Kommunen er domineret af nogle få, store arbejdspladser, særligt Scania, der fremstiller lastbilsførehuse, og kernekraftværket OKG, der står for omkring en ottendedel af Sveriges elproduktion.

Historie 
Figeholms municipalköping i Misterhults kommune blev i 1878 omdannet til en selvstændig köpingkommune, og brød dermed ud fra den tidligere landkommune.  Ved kommunalreformen i 1952 blev storkommunen Misterhult dannet ved sammenlægninger af Figeholms köping og Misterhults kommune.  Kommunalköpingen blev opløst i 1956.  Oskarshamns by blev lagt sammen med landkommunerne Döderhult, Kristdala og Misterhult i 1967, og blev i 1971 omdannet til den nuværende Oskarshamns kommun.

Byområder 
Der er ni byområder i Oskarshamns kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

En mindre del af Emsfors ligger i Mönsterås kommune.

Kommuner i Kalmar län
Data (Star Trek)

Data er navnet på en androide skabt af Dr. Noonien Soong i tv-serien Star Trek The Next Generation.

Han er med i Star fleet, og arbejder på Enterprise D som både styrmand og anden officer.

Fordi at han er en androide har han ekstraordinær styrke og intelligens.

Datas største ønske er at blive et menneske. Ikke gennem fysiske forandringer, men gennem udvikling af sig selv. Jo mere han lærer og forstår om mennesket, jo tættere kommer han på dette mål. Selvom han er klar over at han aldrig når målet, opfatter han processen som det vigtigste. Dette er efter Datas mening en grundlæggende del af at være menneske. At udvikle sig så meget som muligt.

Data spilles af skuespilleren Brent Spiner.

Eksterne henvisninger 
 

Personer i Star Trek-universet

de:Figuren im Star-Trek-Universum#Lieutenant Commander Data
Torsås kommun

Torsås kommun er en kommune i Kalmar län i Sverige.  Den ligger ved Østersøens kyst, den sydlige del af Kalmarsund og har i nord grænse til Kalmar kommune, i vest til Emmaboda kommune og i syd til Karlskrona kommune i Blekinge län.

Historie 
I denne del af Södra Möre herred blev der ved ikrafttræden af en kommunalreform i 1863 etableret to landkommuner, Torås og Söderåkra, svarende til de respektive sogne.  Gullabo blev i 1870 udskilt fra Torsås kommune for at danne sin egen kommune.  I 1916 blev Torsås municipalsamhälle etableret i Torsås kommune, og i Söderåkra etableredes i 1921 Bergkvara municipalsamhälle.

Ved kommunalreformen i 1952 blev Gullabo atter forenet med Torsås.  Municipalsamhällene ophørte ved udgangen af 1955 (Bergkvara) og 1956 (Torsås).  I 1971 blev Söderåkra kommune slået sammen med Torsås kommune.

Byområder 
Der er tre byområder i Torsås kommune.  Desuden ligger en mindre del af byområdet Brömsebro i kommunen, mens størstedelen ligger i Karlskrona kommune.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift.

Administrativ historik 

Kommuner i Kalmar län
Massenya

Massenya er en lille by i Tchad. Byen er hovedby i regionen Chari-Baguirmi og hører til departementet Baguirmi. 

 

Byer i Tchad
Vimmerby kommun

Vimmerby kommun er en kommune i Kalmar län i Sverige. Kommunen ligger i den nordlige del af länet og har takket være forlystelsesparken Astrid Lindgrens Värld en stor turistindustri, der årligt tiltrækker hundredtusindvis af besøgende.

Kommunen grænser op til kommunerne Västervik, Oskarshamn og Hultsfred i Kalmar län, samt Eksjö i Jönköpings län, Ydre og Kinda i Östergötlands län.

Historie 
Ved Kommunalreformen i 1952 blev følgende landkommuner dannet: Sevede (fra kommunerne Frödinge, Rumskulla, Pelarne og Vimmerby), Södra Vi (Djursdala og Södra Vi), Tuna (Tuna) og Locknevi (Blackstad og Locknevi). Vimmerby by forblev uændret. Den 1. januar 1971 blev Vimmerby kommun dannet ved sammenlægning af byen med landkommunerne Sevede, Södra Vi og Tuna samt Locknevi församling (sogn) fra den opløste Locknevi landkommune.

Byområder 
Der er seks byområder i Vimmerby kommun.
 
I tabellen vises byområderne i størrelsesorden pr. 31. december 2005. Hovedbyen er markeret med fed skrift.

Se også 
 Norra Kvill Nationalpark
 Rumskullaeken
Massakory

Massakory er hovedbyen i regionen Hadjer-Lamis i Tchad og har en befolkning på 11.300 indbyggere (1993).

Byer i Tchad
Västerviks kommun

Västerviks kommun er en kommune i Kalmar län i Sverige.  Den ligger i Tjustbygden, et af Smålands oprindelige herreder.

I de seneste tiår har kommunen haft et betydeligt fald i befolkningstallet på grund af lave nettofødselstal og høj arbejdsløshed, samt nettofraflytning i kommunens yderområder.  Befolkningstallet er faldet fra 42.000 i 1970 til 36.400 i 2006, men nedgangen synes at være mindsket i de senere år.

Historie 
Siden den svenske kommunalforordning af 1862 trådte i kraft den 1. januar 1863, har der i den nuværende kommunes område, ud over Västervik by været tretten landkommuner samt municipalköpingen Gamleby.  I 1931 blev Överums landkommune dannet ved af udskilde områder fra Gamleby, Dalhem, Lofta, Västra Ed og Ukna.

Ved kommunalreform i 1952 blev der foruden Västervik by dannet ny storkommuner, hvis totale areal var noget større end den nuværende kommunes.  I 1956 ophørte Gamleby municipalköping.  I 1967 blev Gladhammars landekommune slået sammen med Västervik by.

Slutteligt ved kommunalreformen i 1971, blev den nuværende Västerviks kommune dannet ved sammenlægning af Västervik by med Gamleby, Hallingeberg, Hjorted, Loftahammar og Överum samt Blackstads församling (sogn) fra Locknevi landkommune, Ukna församling fra Uknadalens landkommune og Västra Eds församling fra Tjust-Eds landkommune.

Byområder 
Der er elleve byområder i Västerviks kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kalmar län
Mönsterås

Mönsterås er hovedby i Mönsterås kommune i Kalmar län, Småland, Sverige.

Lyrikeren Carl Boberg blev født i Mönsterås.
Astrid Lindgrens Värld

Astrid Lindgrens Värld er en 130.000 m² stor forlystelsespark i Astrid Lindgrens fødeby, Vimmerby, Kalmar län i Småland, Sverige. Parken er en temapark med miljøer fra Astrid Lindgrens børnebøger. Astrids Lindgrens Värld er konstant blevet udbygget og fornyet. Her kan man møde Pippi Langstrømpe, Emil fra Lønneberg, Karlsson på taget og mange andre af Astrid Lindgrens figurer. I løbet af sommersæsonen spilles der dagligt teater med sang, musik og dans på scenerne rundt om i parken.

I udstillingshallerne er der temaer og tableauer fra forfatterens liv, samt eksempler på alle sprogene Pippi-bøgerne er udgivet på, et teater, en restaurant samt en bog- og souvenirbutik. Parken er åben fra midten af maj til august og i weekender i september. I uge 44 er der åbent i de svenske skolers efterårsferie.

I forbindelse med parken ligger der en campingplads med hytter til overnattende gæster. Ved parken ligger Astrid Lindgrens barndomshjem "Näs" med udstillinger om forfatterens liv. Temaparken havde 490.000 besøgende i 2015 og 460 ansatte i højsæsonen.

Astrid Lindgrens värld-stipendiet 

Temaparken har siden 1987 uddelt Astrid Lindgrens värld-stipendiet på 30 000 kronor. Samtidigt støtter Astrid Lindgrens Värld Astrid Lindgrens Børnesygehus, BRIS – Børns rettigheder i samfundet, Min Store Dag, Red Barnet og SOS Børnebyerne.

Galleri

Referencer

Eksterne henvisninger 

 Officel hjemmeside

Forlystelsesparker i Sverige
Bygninger, konstruktioner og anlæg i Kalmar län
Etableret i 1981
Seværdigheder i Kalmar län
Vimmerby kommun
Île de la Cité

Île de la Cité er en af to naturlige øer i Seinen i byen Paris (den anden er Île Saint-Louis – Île des Cygnes er kunstig). Øen er centrum i byen og er det sted hvor den middelalderlige by blev grundlagt.

Den vestlige del har indbefattet et slot fra Merovingisk tid. På øen ligger Notre Dame, Palais de Justice, Hôtel-Dieu, et hospital og Tribunal de Commerce.

Bydele i Paris
Øer i Frankrig
Øer i vandløb